Per Clausen (EL), 2007-05-11:
Jeg har godt bemærket, at ministeren bliver vældig prioriteringsbevidst, når det handler om lesbiskes mulighed for at blive insemineret og selvfølgelig også i det her tilfælde.
Det er bemærkelsesværdigt, for en liberal minister nærer jo ikke nogen fordomme.
Men det, jeg bare vil spørge ministeren om, er, om ministeren mener, det er rimeligt, at en opfattelse af køn, som et flertal af befolkningen har – lad os bare tage det udgangspunkt – skal bruges til at bringe mennesker, der har en anden opfattelse af det, i den situation, at de bliver nødt til at leve med et navn, de ikke ønsker at have, fordi de faktisk har den opfattelse, at de tilhører et andet køn end det, ministeren har bestemt dem til at tilhøre.
Kan ministeren ikke godt forstå, at nogen kan opfatte det synspunkt som værende i strid med Venstres grundlæggende frihedsbegreber, hvor enhver ligesom er herre over sit eget liv, og de liberale grundprincipper, der også plejer at præge Venstre, i hvert fald når man holder festtaler på grundlovsdag?
Jeg er stolt af at leve i et samfund, hvor vi åbner op for de her behandlingsformer, endvidere betalt af hele fællesskabet.
Det vil man ikke kunne genfinde i alle lande over hele kloden.
Jeg synes også, at vi har et meget fleksibelt regelsæt, der gør, at hvis man som ikkekønsopereret transseksuel føler, at man vil have et navn, der afspejler den kønsopfattelse, man selv har, så lader det sig også gøre.
Der er sådan set ikke nogen alvorlig problemstilling her.
Jeg anførte meget sagligt nogle grunde til, hvorfor vi ikke kan gå ind i forslagene her; fordi det f.eks. forekommer mig som en absurditet, at transseksuelle, der altså biologisk er mænd, skal indkaldes til screeningsprogrammer, for nu bare at give et konkret eksempel på det.
Så spørgsmålet er, om det ikke er hr. Per Clausen, der er fordomsfuld, for jeg kan sagtens abstrahere fra, at en transseksuel kan have et cpr-nummer, der slutter med et lige ciffer, selv om vedkommende altså kønsbestemmer sig selv som mand.
Jeg har to spørgsmål til ministeren.
Det har ministeren jo lov til at gøre.
Det er et helt legalt synspunkt.
Men synes ministeren ikke, det er tvivlsomt, at man indretter lovgivningssynspunktet med udgangspunkt i ministerens opfattelse af køn og dermed underkender alle andre opfattelser af køn?
Det andet spørgsmål til ministeren er: Hørte jeg rigtigt, at en liberal indenrigs- og sundhedsminister siger, at det vil være helt uforsvarligt at overlade til mennesker selv at træffe en afgørelse om, hvorvidt de skal gennemgå en kønsskifteoperation eller ej?
Er det en liberal ministers bud på den problemstilling, nemlig at det er uforsvarligt at lade mennesker selv træffe de afgørelser?
Men jeg har en meget, meget stærk opfattelse af, at jeg ikke står helt alene med det synspunkt, og jeg må jo konstatere, at landets lovgivning på alle måder er bygget på det synspunkt.
Det er sådan set hr. Per Clausen og Enhedslisten, og hvem der måtte bakke op bag dette spændende forslag, som ændrer udgangspunkt, og ikke mig.
Det er også bevæggrundene for, at vi har en særlig proces, hvis folk skal undergå en operation.
Men der er jo ingen grund til at gentage mine argumenter.
Så har jeg slet ikke været inde i nogen overvejelser omkring det servicemæssige aspekt i en situation, hvor vi i øvrigt har et sundhedsvæsen, der er under pres for at gøre syge mennesker raske; om man der bare sådan fuldstændig ukritisk skal kunne selvvisitere sig til kønsskifteoperation.
Men det er en helt anden diskussion.